Farebná hĺbka

**Farebná hĺbka** je termín používaný v počítačovej grafike, ktorý popisuje počet bitov použitých na opis určitej farby alebo pixelu v bitmapovom obrázku alebo snímky videa. Toto poňatie je tiež známe ako počet bitov na pixel, najmä ak je uvedené spolu s počtom použitých pixelov. Väčšia farebná hĺbka zväčšuje škálu rôznych farieb a prirodzene tiež pamäťovú náročnosť obrázka či videa.

## Používané farebné hĺbky
* 1-bitová farba (21 = 2 farby) tiež označovaná ako Mono Color (najpoužívanejšia je, že bit 0 = čierna a bit 1 = biela)
* 4-bitová farba (24 = 16 farieb)
* 8-bitová farba (28 = 256 farieb)
* 15-bitová farba (215 = 32 768 farieb) tiež označované ako Low Color
* 16-bitová farba (216 = 65 536 farieb) tiež označované ako High Color
* 24-bitová farba (224 = 16 777 216 farieb) tiež označované ako True Color
* 32-bitová farba (232 = 4 294 967 296 farieb) tiež označované ako Super True Color (niekedy tiež ako True Color)
* 48-bitová farba (248 = 281 474 976 710 656 = 281,5 biliónov farieb) tiež označované ako Deep Color

### Poznámka
Ľudské oko je veľmi kvalitný orgán a dokáže od seba odlíšiť až štyri miliardy rôznych odtieňov. Na základe toho sú už farby True Color ("pravé" farby) považované za vhodné pre kvalitnú tlač fotografií vo farebných časopisoch.

### Farebné komponenty pixelu
Pre ukladanie a spracovanie obrazových dát sa najčastejšie používa farebný model RGB alebo RGBA, kde jednotlivé komponenty značia **R** červená, **G** zelená, **B** modrá a **A** tzv. alfa kanál pre transparentnosť.

1 indexovaná farba s paletou 3-3-2

2 toto je najčastejšie rozloženie pre 16-bitovú hĺbku, možné sú aj iné kombinácie napr. RGBA [5551]

3 natívna farebná hĺbka grafickej karty VGA

## Indexovaná farba
150px|frame|2-bitový obrázok s indexom farieb. Farba každého pixelu je určená číslom; každé číslo zodpovedá farbe palety

V prípade nízkych farebných hĺbok je hodnota väčšinou indexovaná v určitej farebnej mape alebo palete. Farby použiteľné v palete môžu byť dané hardvérom alebo modifikovateľné. Pre modifikovateľné položky palety možno zvoliť farbu z definovanej množiny farieb. Napr. pre zobrazovacie zariadenia VGA má táto množina 218 = 262144 možných farieb.

* 1-bitová farba (21 = 2 farby) monochromatické, často čiernobiele
* 2-bitová farba (22 = 4 farby) CGA
* 4-bitová farba (24 = 16 farieb) bolo použité napr. EGA a u najnižšieho používaného štandardu VGA vo vyššom rozlíšení
* 8-bitová farba (28 = 256 farieb) VGA v nízkom rozlíšení, SVGA

### Poznámka
Pomocou 8-bitovej indexovanej farby možno realizovať paletu 3-3-2, u ktorej sa 8 bitov indexu palety rozdelí na diely 3-3-2 bity, ktorým sa pridelia hodnoty farieb červenej, zelenej a modrej (RGB). Dôvodom prečo 2 bity sa pridelia práve modrej zložke je ten, že ľudské oko je na modrú zložku najmenej citlivé. Pomocou tejto palety možno realizovať pseudo-pravé (pseudo-truecolor) farby v indexovom obrázku.


Example1 truecolor.jpg|Obrázok v pravých farbách 24 bitov (truecolor)
Example2 pseudocolor.png|Obrázok s indexovanou farbou a paletou 3-3-2, optimalizovaný metódou náhodného rozptýlenia chyby
Example3 palette332.png|Obrázok s indexovanou farbou a paletou 3-3-2, bez optimalizácie


## Zdroj

Kategória:Počítačová grafika